6. ΒΑΣΙΛΙΚΟΝ ΔΙΑΤΑΓΜΑ της 25 Οκτ./14 Νοεμ. 1957  Περί εκτελέσεως του άρθρ. 10 του Νόμ. 3680/1957. Έχοντες υπόψη: 1)το άρθρ. 10 του Νόμ. 3680/57 «περί τροποποιήσεως των περί Συμβολαιογράφων Υποθηκοφυλάκων διατάξεων κλπ.», 2)την υπ’ αριθ. 382/57 έκθεσιν του Συμβουλίου Επικρατείας και 3) την υπ’ αριθ. 679/57 γνωμοδότησιν του Ανωτάτου Συμβουλίου Δημοσίων Υπηρεσιών, προτάσει του Ημετέρου επί της Δικαιοσύνης Υπουργού, απεφασίσαμεν και διατάσσομεν: Άρθρ.1.-1.Συνιστάται παρά τω Συμβολαιογραφικώ Συλλόγω Αθηνών υπηρεσία Αρχειοφυλακείου της οποίας προΐσταται διευθυντής, διοριζόμενος δι’ αποφάσεως του Υπουργού της Δικαιοσύνης μετά πρότασιν του Δ.Σ. του Συμβολαιογραφικού Συλλόγου Αθηνών, κεκτημένος τα κατά τας διατάξεις των άρθρ. 1 και 2 του Νόμ. 3680/57 προς διορισμόν εις θέσιν συμβολαιογράφου απαιτούμενα προσόντα. 2.Ο διευθυντής του Αρχειοφυλακείου, διοριζόμενος επί βαθμώ 6ω ή 5ω είναι υπάλληλος  του Συλλόγου, τελών υπό την εποπτείαν του Προέδρου του Συλλόγου. 3.Αι περί προσόντων διορισμού, κωλυμάτων διορισμού, προαγωγής, αδειών, απουσίας, πειθαρχικής διώξεως, απολύσεως ως και πάσαι αι λοιπαί διατάξεις αι διέπουσαι το προσωπικόν των νομικών Προσώπων  Δημοσίου Δικαίου έχουσιν ανάλογον εφαρμογήν επί του διευθυντού και του βοηθητικού προσωπικού του Αρχειοφυλακείου Αθηνών. Άρθρ.2.-1.Τον διευθυντήν απόντα ή κωλυόμενον αναπληροί έτερος υπάλληλος του Συλλόγου, οριζόμενος δι’ αποφάσεως του Προέδρου αυτού. 2.Το Δ.Σ. του Συμβολαιογραφικού Συλλόγου δύναται να καταρτίζη κανονισμόν περί του τρόπου της εσωτερικής λειτουργίας του Αρχειοφυλακείου, κυρούμενον δι’αποφάσεως του Υπουργού της Δικαιοσύνης, δημοσιευομένης εις την Εφημερίδα της Κυβερνήσεως. Άρθρ.3.-1.Τα εκ των αντιγράφων, πιστοποιητικών κλπ. δικαιώματα του Αρχειοφυλακείου εισάγονται εις το Ταμείον του Συμβολαιογραφικού Συλλόγου Αθηνών, ως έσοδον αυτού, εις ειδικόν λογαριασμόν, εξυπηρετούντα αποκλειστικώς τας δαπάνας λειτουργίας του Αρχειοφυλακείου. (Αντί της σελ. 425) Σελ. 425(α) Τεύχος 586 – Σελ. 13 Συμβολαιογραφικοί Σύλλογοι 6.Ε.β.3-6 2.Πάσαι αι δαπάναι εγκαταστάσεως και λειτουργίας του Αρχειοφυλακείου βαρύνουσι τον Συμβολαιογραφικόν Σύλλογον Αθηνών, καταλογιζόμεναι εν ανεπαρκεία του υπό της παρ. 1 του παρόντος άρθρου προβλεπομένου εσόδου εις το εν άρθρ. 4 του Ν.Δ. 652/48 λογαριασμόν. Άρθρ.4.-Ο Διευθυντής του Αρχειοφυλακείου εκδίδει αντίγραφα και πιστοποιητικά εκ του παρ’ αυτώ αρχείου επί προκαταβολή των δια τους Συμβολαιογράφους καθοριζομένων αντιστοίχων δικαιωμάτων. Άρθρ.5.-Η υπηρεσία του Αρχειοφυλακείου διεξάγεται δι’ υπαλλήλων του Συλλόγου οριζομένων υπό του Προέδρου του Συλλόγου και τιθεμένων εις την διάθεσιν του διευθυντού του Αρχειοφυλακείου, όστις ασκεί επ’ αυτών την υπό των κειμένων διατάξεων προβλεπομένην δικαιοδοσίαν του διευθυντού των Γραφείων του Συμβολαιογραφικού Συλλόγου. Άρθρ.6.-1.Οι οπωσδήποτε κατέχοντες αρχεία των από της συστάσεως του Ελληνικού Βασιλείου μέχρι της 31 Δεκ. 1920 εξελθόντων της υπηρεσίας Συμβολαιογράφων της περιφερείας του Ειρηνοδικείου Αθηνών, υποχρεούνται όπως παραδώσωσι ταύτα εις το Αρχειοφυλακείον Αθηνών. 2.Ουδείς Συμβολαιογράφος εν τη περιφερεία του Ειρηνοδικείου Αθηνών δύναται να κατέχη αρχείον συμβολαιογράφου αποχωρήσαντος οπωσδήποτε της υπηρεσίας προ χρόνου μείζονος της τριακονταπενταετίας. Οι κατέχοντες τοιαύτα αρχεία υποχρεούνται όπως παραδίδουν ταύτα εις το Αρχειοφυλακείον εντός του πρώτου τριμήνου του αμέσως επομένου έτους από της συμπληρώσεως του χρόνου τούτου. 3.Ο αρνούμενος ή οπωσδήποτε καθυστερών την παράδοσιν αυτήν κατά τας παρ. 1 και 2 διώκεται πειθαρχικώς. Ομοίως αποτελεί πειθαρχικήν παράβασιν, κολαζομένην κατά τας κειμένας διατάξεις, η υπό παντός συμβολαιογράφου έκδοσις αντιγράφου ή πιστοποιητικού βάσει εγγράφου εξ αρχείου, όπερ όφειλε ούτος να έχη παραδόση εις το Αρχειοφυλακείον. 4.Κάτοχοι αρχείων Συμβολαιογράφων, οπωσδήποτε μετά την 1 Ιαν. 1921 εξελθόντων της υπηρεσίας, δύναται να παραδίδουν ταύτα αμέσως εις το αρχειοφυλακείον. Σελ. 426(α) Τεύχος 586 – Σελ. 14 Άρθρ.7.-1.Η εις το Αρχειοφυλακείον παράδοσις των κατά το άρθρ.6 του παρόντος αρχείων και η λειτουργία του Αρχειοφυλακείου άρξηται από της δημοσιεύσεως του παρόντος Β.Δ/τος και θέλει συμπληρωθή εντός της εν άρθρ. 10 του Νόμ. 3680/57 τασσομένης, προθεσμίας δυναμένης να παραταθή επί εξάμηνον. Άρθρ.8-9.(Αντικατεστάθη δια των διατάξεων του άρθρ. 168 Ν.Δ.1333/1973, ανωτ. σελ.422,26). 6.Ε.β.6 Συμβολαιογραφικοί Σύλλογοι